CELEX: 
Language: fi
Date: 2018-01-29 00:00:00
Title: KOMISSION DELEGOITU ASETUS (EU) …/…, komission delegoidun asetuksen (EU) 2016/127 muuttamisesta vieroitusvalmisteiden proteiinivaatimusten osalta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Imeväisille ja pikkulapsille tarkoitetuista ruoista, erityisiin lääkinnällisiin tarkoituksiin tarkoitetuista elintarvikkeista ja painonhallintaan tarkoitetuista ruokavalionkorvikkeista 12. kesäkuuta 2013 annetun Euroopan parlamentin ja neuvoston asetuksen (EU) N:o 609/2013
                  1
                11 artiklan 2 kohdassa komissiolle siirretään valta antaa delegoituja säädöksiä, joilla saatetaan ajan tasalle muun muassa Euroopan parlamentin ja neuvoston asetuksen (EU) N:o 609/2013 täydentämisestä äidinmaidonkorvikkeiden ja vieroitusvalmisteiden koostumusta ja niistä annettavia tietoja koskevien erityisvaatimusten sekä imeväisten ja pikkulasten ravitsemisesta annettavia tietoja koskevien vaatimusten osalta 25. syyskuuta 2015 annettu komission delegoitu asetus (EU) 2016/127
                  2
               .
            
            
               Tällä delegoidulla asetuksella muutetaan komission delegoitua asetusta (EU) 2016/127 pienentämällä lehmänmaidon tai vuohenmaidon proteiiniin perustuville vieroitusvalmisteille asetettua proteiinipitoisuusvaatimusta niin, että pitoisuuden on oltava vähintään 1,6 g/100 kcal (0,38 g/100 kJ).
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Komissio kuuli asiasta Euroopan elintarviketurvallisuusviranomaista (EFSA). Tämän delegoidun asetuksen vaatimusten tieteellisenä perustana on EFSAn tieteellinen lausunto sellaisten vieroitusvalmisteiden turvallisuudesta ja soveltuvuudesta imeväisten ravinnoksi, joiden proteiinipitoisuus on vähintään 1,6 g/100 kcal
                  3
               .
            
            
               Jäsenvaltioiden asiantuntijoita kuultiin kirjallisesti imeväisille ja pikkulapsille tarkoitettuja ruokia, erityisiin lääkinnällisiin tarkoituksiin tarkoitettuja elintarvikkeita ja painonhallintaan tarkoitettuja ruokavalionkorvikkeita käsittelevässä asiantuntijaryhmässä
                  4
               . Asiantuntijaryhmän kirjallinen kuuleminen toteutettiin 30. kesäkuuta 2017 ja 6. syyskuuta 2017 välisenä aikana.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Tämän delegoidun asetuksen oikeusperusta on asetuksen (EU) N:o 609/2013 11 artiklan 2 kohta. Mainitussa kohdassa komissiolle siirretään valta antaa delegoituja säädöksiä delegoidun asetuksen (EU) 2016/127 saattamiseksi ajan tasalle ottaen huomioon keskeinen tieteen ja tekniikan kehitys.
            
            
               Delegoituun asetukseen (EU) 2016/127 ehdotetut muutokset koskevat lehmänmaidon tai vuohenmaidon proteiiniin perustuvien vieroitusvalmisteiden tapauksessa vaadittua proteiinipitoisuuden vähimmäistasoa, jota alennetaan EFSAn lausunnon perusteella.
            
            
               KOMISSION DELEGOITU ASETUS (EU) …/…,
            
            
               annettu 29.1.2018,
            
            
               komission delegoidun asetuksen (EU) 2016/127 muuttamisesta vieroitusvalmisteiden proteiinivaatimusten osalta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon imeväisille ja pikkulapsille tarkoitetuista ruoista, erityisiin lääkinnällisiin tarkoituksiin tarkoitetuista elintarvikkeista ja painonhallintaan tarkoitetuista ruokavalionkorvikkeista ja neuvoston direktiivin 92/52/ETY, komission direktiivien 96/8/EY, 1999/21/EY, 2006/125/EY ja 2006/141/EY, Euroopan parlamentin ja neuvoston direktiivin 2009/39/EY sekä komission asetusten (EY) N:o 41/2009 ja (EY) N:o 953/2009 kumoamisesta 12 päivänä kesäkuuta 2013 annetun Euroopan parlamentin ja neuvoston asetuksen (EU) N:o 609/2013
                  5
                ja erityisesti sen 11 artiklan 2 kohdan, 
            
            
               sekä katsoo seuraavaa:
            
            
               (1)Komission delegoidussa asetuksessa (EU) 2016/127
                  6
                vahvistetaan muun muassa koostumusta ja merkintöjä koskevat säännöt äidinmaidonkorvikkeille ja vieroitusvalmisteille.
            
         
         
            
               (2)Delegoidussa asetuksessa (EU) 2016/127 säädetään erityisesti, että lehmänmaidon tai vuohenmaidon proteiineista valmistetun vieroitusvalmisteen on sisällettävä proteiinia vähintään 1,8 g/100 kcal (0,43 g/100 kJ).
            
            
               (3)Komissio on saanut eräältä elintarvikealan toimijalta pyynnön, joka koskee sellaisen käsittelemättömään lehmänmaidon proteiiniin perustuvan vieroitusvalmisteen markkinoille saattamista, jonka proteiinipitoisuus on vähintään 1,61 g/100 kcal eli vähemmän kuin mitä direktiivissä 2006/141/EY ja delegoidussa asetuksessa (EU) 2016/127 sallitaan. 
            
            
               (4)Euroopan elintarviketurvallisuusviranomainen antoi komission pyynnöstä 5 päivänä huhtikuuta 2017 tieteellisen lausunnon
                  7
                sellaisten vieroitusvalmisteiden turvallisuudesta ja soveltuvuudesta imeväisten ravinnoksi, joiden proteiinipitoisuus on vähintään 1,6 g/100 kcal. Euroopan elintarviketurvallisuusviranomainen totesi, että sellaisen käsittelemättömään lehmänmaidon proteiiniin perustuvan vieroitusvalmisteen käyttö, jonka proteiinipitoisuus on vähintään 1,6 g/100 kcal (0,38 g/100 kJ) ja joka muutoin täyttää asiaa koskevien unionin sääntöjen vaatimukset, on turvallista ja soveltuu Euroopassa elävien terveiden imeväisten ravinnoksi, kun samanaikaisesti saadaan riittävän laadukasta täydentävää ravintoa. Kyseisen lausunnon perusteella ja innovatiivisten tuotteiden kehittämisen tukemiseksi olisi pienennettävä lehmänmaidon tai vuohenmaidon proteiiniin perustuville vieroitusvalmisteille delegoidussa asetuksessa (EU) 2016/127 asetettua proteiinipitoisuusvaatimusta niin, että pitoisuus on vähintään 1,6 g/100 kcal. 
            
            
               (5)Sen vuoksi delegoidun asetuksen (EU) 2016/127 liitettä II olisi muutettava,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan komission delegoidun asetuksen (EU) 2016/127 liite II tämän asetuksen liitteen mukaisesti.
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 29.1.2018
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
               
            
         
         
            
                  
                     (1)
                  
                        EUVL L 181, 29.6.2013, s. 35.
               
               
                  
                     (2)
                  
                        EUVL L 25, 2.2.2016, s. 1.
               
               
                  
                     (3)
                  
                        EFSAn NDA-lautakunta (erityisruokavaliovalmisteita, ravitsemusta ja allergioita käsittelevä EFSAn lautakunta), 2017, Scientific Opinion on the safety and suitability for use by infants of follow-on formulae with a protein content of at least 1.6 g/100 kcal. EFSA Journal 2017; 15(5):4781.
               
               
                  
                     (4)
                  
                        Viite E02893 komission asiantuntijaryhmien ja muiden vastaavanlaisten elinten rekisterissä.
               
               
                  
                     (5)
                  
                        EUVL L 181, 29.6.2013, s. 35.
               
               
                  
                     (6)
                  
                        Komission delegoitu asetus (EU) 2016/127, annettu 25 päivänä syyskuuta 2015, Euroopan parlamentin ja neuvoston asetuksen (EU) N:o 609/2013 täydentämisestä äidinmaidonkorvikkeiden ja vieroitusvalmisteiden koostumusta ja niistä annettavia tietoja koskevien erityisvaatimusten sekä imeväisten ja pikkulasten ravitsemisesta annettavia tietoja koskevien vaatimusten osalta (EUVL L 25, 2.2.2016, s. 1).
               
               
                  
                     (7)
                  
                        EFSA Journal 2017;15(5):4781.
               
            
      
    ---documentbreak--- 
      
         
         
            
               LIITE
            
            
               Korvataan delegoidun asetuksen (EU) 2016/127 liitteessä II olevan taulukon 2.1 kohta (Lehmänmaidon tai vuohenmaidon proteiineista valmistetut vieroitusvalmisteet) seuraavasti:
            
            
                     
                        Vähintään
                     
                  
                  
                     
                        Enintään
                     
                  
               
                     
                        0,38 g/100 kJ
                     
                     
                        (1,6 g/100 kcal)
                     
                  
                  
                     
                        0,6 g/100 kJ
                     
                     
                        (2,5 g/100 kcal)